لاکین قوُدوْویچ‌ دربنده بیر ظابیط گؤندریب شیخ علی خانین اؤزونون تبعه‌لیک شرطلرینی ایمضالاماسینی خواهیش ائتدیکده، خان بوندان ایمتیناع ائتدی. او، یالنیز آغا محمد خان قاجارین سرکرده‌سی سلیمان خانین قوشونلا یاخینلاشماسیندان چکینیب روسیه ایمپراتورلوغونون حیمایه‌سینی ایسته‌دیگینی بیلدیرمیش، سونرا ایسه تهلوکه یاتدیغیندان فیکریندن داشینمیشدی. قاجارین آذربایجان خانلیقلارینا هوجومو عرفه‌سینده آذربایجاندا چوخ مورکّب سیاسی وضعیت مؤوجود ایدی.